Найвялікага росквіту нясвіжскі замак дасягнуў падчас кіравання “Рыбанькі” і “Пане Каханку”. Тут захоўваўся архіў Вялікага Княства Літоўскага. Замкавая бібліятэка да пачатку 1770 г. налічвала каля 20000 тамоў кніг. У другой палове ХVIII ст. гэта была самая буйная прыватная бібліятэка на землях Рэчы Паспалітай. У карціннай галерэі ў 1770 г. знаходзілася 984 карціны. Унікальнымі былі калекцыі зброі, нумізматыкі, шматлікія каштоўнасці некалькіх замкавых скарбніц і інш.